ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আগামীকাল  জাতীয় যুদ্ধ স্মৃতিসৌধে স্বর্ণিম বিজয় মশালের শ্রদ্ধাঞ্জলি ও সংবর্ধনা অনুষ্ঠানে অংশ নেবেন
নতুন দিল্লি, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  সকাল ১০:৩০ টায় জাতীয় যুদ্ধ স্মৃতিসৌধে স্বর্ণিম বিজয় মশালের শ্রদ্ধাঞ্জলি ও সংবর্ধনা অনুষ্ঠানে অংশগ্রহণ করবেন।
১৯৭১ সালের যুদ্ধে ভারতের বিজয় এবং বাংলাদেশ গঠনের ৫০ বছরের স্মরণে স্বর্ণিম বিজয় বর্ষ উদযাপনের অঙ্গ হিসাবে, গত বছর ১৬ ডিসেম্বর প্রধানমন্ত্রী জাতীয় যুদ্ধ স্মৃতিসৌধের শাশ্বত শিখা থেকে স্বর্ণিম বিজয় মশাল প্রজ্বলন করেন। তিনি চারটি শিখা জ্বালিয়েছিলেন ,যা এতদিন বিভিন্ন দিক অতিক্রম করেছে। এই চার শিখা সিয়াচেন, কন্যাকুমারী, আন্দামান ও নিকোবর দ্বীপপুঞ্জ, লংগেওয়ালা, কচ্ছের রাণ, আগরতলা দেশের নানান প্রান্তে ছড়িয়ে পড়ে। ১৯৭১ সালের যুদ্ধে অংশগ্রহণকারী বীরত্বের পুরস্কার বিজয়ী ও প্রবীণ সেনাদের বাড়ি এবং প্রধান যুদ্ধ এলাকায় আগুনের শিখা নিয়ে যাওয়া হয়।
আগামীকাল এই শ্রদ্ধার্ঘ্য অনুষ্ঠানের সময়, প্রধানমন্ত্রী এই চারটি শিখা জাতীয় যুদ্ধ স্মৃতিসৌধে শাশ্বত শিখার সঙ্গে একত্রিত করবেন।
CG/SS/RAB
(
প্রধানমন্ত্রীরদপ্তর
জাপানের প্রধানমন্ত্রীর সঙ্গে প্রধানমন্ত্রীর বৈঠক
নয়াদিল্লি, ২০ মে, ২০২৩
প্রধানমন্ত্রী শ্রী নরেন্দ্র মোদী ২০ মে ২০২৩ তারিখে হিরোশিমায় জি-৭ শীর্ষ বৈঠকের সময় জাপানের প্রধানমন্ত্রী শ্রী ফুমিও কিশিদার সঙ্গে বৈঠক করেন।
চলতি বছরের মার্চ মাসে প্রধানমন্ত্রী কিশিদার ভারত সফরের পর ২০২৩ সালে দু’জনের মধ্যে এটি দ্বিতীয় বৈঠক।
শ্রী মোদী হিরোশিমায় বোধিবৃক্ষ রোপণের জন্য জাপানের প্রধানমন্ত্রীকে ধন্যবাদ জানান। শ্রী মোদী চলতি বছরের মার্চ মাসে উপহার হিসাবে দেওয়া বোধিবৃক্ষটি হিরোশিমায় রোপণের জন্য জাপানের প্রধানমন্ত্রীকে ধন্যবাদ জানান।
ভারতের সংসদে প্রতি বছর হিরোশিমা দিবস পালনের কথা স্মরণ করেন প্রধানমন্ত্রী বলেন, জাপানের কূটনীতিকরাও এই অনুষ্ঠানে উপস্থিত থাকেন।
দুই নেতা জি-২০ এবং জি-৭ গোষ্ঠীর সভাপতি হিসাবে বিভিন্ন ক্ষেত্রে তাঁদের অতিসক্রিয় ভূমিকা নিয়ে আলোচনা করেন।
গ্লোবাল সাউথ সম্পর্কে প্রধানমন্ত্রী তাঁর উদ্বেগ ও অগ্রাধিকারের ক্ষেত্রগুলি চিহ্নিত করেন।
উভয় নেতা সমসাময়িক আঞ্চলিক উন্নয়ন নিয়ে পারস্পরিক মতবিনিময় করেন। ভারত – প্রশান্ত মহাসাগরীয় সহযোগিতা আরও সুদৃঢ় করার ব্যাপারেও তাঁদের মধ্যে আলোচনা হয়।
দুই নেতা বিশেষ কৌশলগত এবং আন্তর্জাতিক অংশীদারিত্বের ক্ষেত্রে দ্বিপাক্ষিক বোঝাপড়া শক্তিশালী করার ব্যাপারে একমত হন। আলোচনায় যেসব বিষয়গুলি গুরুত্ব পেয়েছে, তার মধ্যে রয়েছে – শিক্ষা, দক্ষতা উন্নয়ন, পর্যটন, লাইফ স্টাইল ফর এনভাইরন মেন্ট বা লাইফ, গ্রিন হাইড্রোজেন, উন্নত প্রযুক্তি, সেমিকন্ডাক্টর এবং ডিজিটাল পরিকাঠামো। এছাড়াও, সন্ত্রাসবাদ মোকাবিলা এবং রাষ্ট্রসংঘের সংস্কার নিয়েও উভয় নেতার মধ্যে আলোচনা হয়।
PG/MP/SB
(
আদিবাসীবিষয়কমন্ত্রক
ট্রাইবস ইন্ডিয়ার কলকাতা এবং গোয়ালিওয়রের বিক্রয় কেন্দ্রের উদ্বোধন করেছেন শ্রী অর্জুন মুন্ডা
নতুন দিল্লি, ১৯ই ডিসেম্বর, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা দুটি ট্রাইবস ইন্ডিয়া শোরুমের আজ কলকাতায় উদ্বোধন করেছেন। এর একটি কলকাতায় এবং অন্যটি গোয়ালিওয়রে। অনুষ্ঠানে আদিবাসী বিষয়ক দপ্তরের প্রতিমন্ত্রী শ্রীমতী রেণুকা সিং, ট্রাইফেডের চেয়ারপার্সন শ্রী রমেশ চাঁদ মীনা, আদিবাসী বিষয়ক দপ্তরের সচিব শ্রী দীপক খান্ডেকর ও ট্রাইফেডের ম্যানেজিং ডিরেক্টর শ্রী প্রবীর কৃষ্ণ উপস্থিত ছিলেন। কলকাতায় ট্রাইবস ইন্ডিয়ার নতুন শোরুমটি সল্টলেকে গড়ে উঠেছে।
চিরাচরিত পদ্ধতিতে শ্রী মুন্ডা প্রদীপ জ্বালিয়ে এই শোরুমের উদ্বোধন করেছেন। এর পর তিনি ঐ বিক্রয় কেন্দ্রে আদিবাসীদের তৈরি নানা সামগ্রী ঘুরে দেখেন এবং কর্মীদের সঙ্গে মতবিনিময় করেন। এই বিক্রয় কেন্দ্রে প্রাকৃতিক, জৈব রোগ প্রতিরোধ ক্ষমতা সম্পন্ন বিভিন্ন উপাদন ছাড়াও হস্তশিল্পের নানা সামগ্রী রয়েছে।
শ্রী মুন্ডা জানিয়েছেন, আদিবাসীদের উৎপাদিত পণ্য সামগ্রী ট্রাইবস ইন্ডিইয়ায় বিক্রির জন্য রাখা হয়। এখানে বন ধন প্রাকৃতিক ও রোগ প্রতিরোধক্ষম বিভিন্ন সামগ্রী রয়েছে। আজ ট্রাইবস ইন্ডিয়ার ১২৪ ও ১২৫তম বিক্রয় কেন্দ্রের উদ্বোধন হলো। দেশের মোট জনসংখ্যার প্রায় ৮ শতাংশ আদিবাসী সম্প্রদায়ভুক্ত। তাঁদের শিল্পকলা সংরক্ষণ ও প্রচারের গুরুত্বের কথা শ্রী মুন্ডা জানিয়েছেন। সমাজের পিছিয়ে পড়া এই সব মানুষের আর্থসামাজিক উন্নয়নে ট্রাইফেডের বিভিন্ন উদ্যোগে তিনি সন্তোষ প্রকাশ করেছেন।
আদিবাসী বিষয়ক প্রতিমন্ত্রী শ্রীমতী রেণুকা সিং, মহামারীর সময়ে ট্রাইফেডের সদস্যরা যে অভূতপূর্ব উদ্যোগ নিয়েছেন, তার জন্য তাঁদের অভিনন্দন জানিয়েছেন। তিনি স্থানীয় পণ্যের জন্য সকলকে উৎসাহী হবার অনুরোধ করেছেন। ট্রাইফেডের চেয়ারম্যান শ্রী রমেশ চাঁদ মীনা আদিবাসী মানুষদের উন্নয়নে সংস্থার কর্মীদের ভূমিকার প্রশংসা করেছেন।
এই দুটি কেন্দ্র সংশ্লিষ্ট শহরগুলিতে ট্রাইবস ইন্ডিয়ার দ্বিতীয় কেন্দ্র হিসেবে আত্মপ্রকাশ করেছে। ১৯৯৯ সালে নতুন দিল্লিতে ৯ নম্বর মহাদেও রোডে ট্রাইবস ইন্ডিয়ার প্রথম বিক্রয় কেন্দ্রটি চালু হয়। বর্তমানে দেশের ২৭টি রাজ্যের সবগুলিতে মোট ১২৫টি এধরণের বিক্রয় কেন্দ্র চালু হয়েছে। কলকাতা এবং গোয়ালিয়রের এই দুটি কেন্দ্রে বন ধনের প্রয়োজনীয় ও রোগ প্রতিরোধের পণ্য সামগ্রী পাওয়া যাবে যা এই মহামারীর সময়ে অত্যন্ত সহায়ক।
ট্রাইফেডের মহানির্দেশক শ্রী প্রবীণ কৃষ্ণ, তাঁর স্বাগত ভাষণে বলেছেন, নতুন এবং বিপুল বাজারে আদিবাসীদের বিভিন্ন সামগ্রী পৌঁছে দিতে এই সংস্থা সাহায্য করে। আদিবাসী মানুষদের ক্ষমতায়নের জন্য বিভিন্ন উদ্যোগ নেওয়া হয়েছে। প্রধানমন্ত্রী শ্রী নরেন্দ্র মোদীর ভোকাল ফর লোকালের আহ্বানে সংস্থাটি ৫ লক্ষ আদিবাসীর বিভিন্ন উৎপাদিত সামগ্রী জাতীয় ও আন্তর্জাতিক স্তরে অনলাইনের মাধ্যমে বিক্রির ব্যবস্থা করেছে।
আদিবাসী শিল্পীদের জীবিকার সুবিধার জন্য, তাঁদের উৎপাদিত সামগ্রীর বাজারজাতকরণের কাজে ট্রাইফেড সবসময় সচেষ্ট। প্রান্তিক মানুষদের ক্ষমতায়নের জন্য এই সংস্থা ট্রাইবস ইন্ডিয়া ব্যান্ডের আওতায় শিল্প ও কারুকলার বিভিন্ন সামগ্রী সংগ্রহ করে সেগুলি বাজারজাতকরণের কাজ করে থাকে। দেশজুড়ে আদিবাসী সম্প্রদায়ের মানুষদের স্বার্থ রক্ষায় এই সংস্থা অঙ্গীকারবদ্ধ – তাঁদের ক্ষমতায়ন ও জীবিকার জন্য নানা উদ্যোগ নেওয়া হয়।
প্রধানমন্ত্রীরদপ্তর
প্রধানমন্ত্রী তাঁর লোক কল্যাণ মার্গের বাসভবনে নাগাল্যান্ডের একদল ছাত্রীর সঙ্গে সাক্ষাৎ করেছেন
‘এক ভারত, শ্রেষ্ঠ ভারত’ উদ্যোগের অঙ্গ হিসাবে ছাত্রীদের দিল্লি সফর
প্রধানমন্ত্রী সফররত ছাত্রীদের সঙ্গে খোলামেলা আলোচনা করেছেন
ছাত্রীরা প্রধানমন্ত্রীর সঙ্গে তাঁর উত্তর-পূর্বাঞ্চল নিয়ে ভাবনাচিন্তা, নাগাল্যান্ড সম্পর্কে অভিজ্ঞতা, যোগাভ্যাসের গুরুত্ব ইত্যাদি বিষয় নিয়ে আলোচনা করেছেন
নয়াদিল্লি, ০৯ জুন, ২০২২
প্রধানমন্ত্রী শ্রী নরেন্দ্র মোদী তাঁর লোক কল্যাণ মার্গের বাসভবনে নাগাল্যান্ড থেকে আসা একদল ছাত্রীর সঙ্গে সাক্ষাৎ করেছেন। ‘এক ভারত, শ্রেষ্ঠ ভারত’ উদ্যোগের অঙ্গ হিসাবে ছাত্রীরা দিল্লি সফর করছেন।
প্রধানমন্ত্রীর সঙ্গে সাক্ষাতে তাঁরা দারুণ খুশি। খোলামেলা এক আলোচনায় নাগাল্যান্ডের ছাত্রীরা প্রধানমন্ত্রীর সঙ্গে তাঁর উত্তর-পূর্বাঞ্চল নিয়ে ভাবনাচিন্তা, নাগাল্যান্ড সম্পর্কে অভিজ্ঞতা, যোগাভ্যাসের গুরুত্ব ইত্যাদি বিষয় নিয়ে আলোচনা করেছেন।
(মতবিনিময়ের সময় প্রধানমন্ত্রী ছাত্রীদের কাছে দিল্লি সফর সম্পর্কে তাঁদের অভিজ্ঞতা জানতে চান। ছাত্রীরা দিল্লিতে যেসব পর্যটন-স্থল ঘুরে দেখেছেন, সে নিয়ে তিনি বিস্তারিত আলোচনা করেন। শ্রী মোদী ছাত্রীদের পিএম সংগ্রহালয় এবং জাতীয় যুদ্ধ স্মারকে যাওয়ার পরামর্শ দেন।
জাতীয় মহিলা কমিশন প্রধানমন্ত্রীর সঙ্গে ছাত্রীদের এই বৈঠকের আয়োজন করে।
CG/CB/SB
স্বরাষ্ট্র মন্ত্রক
কর্তারপুর সাহিব করিডর নিয়ে ভারত-পাকিস্তানের মধ্যে তৃতীয় রাউন্ডের বৈঠক অনুষ্ঠিত
নয়াদিল্লি, ৪ সেপ্টেম্বর, ২০১৯
কর্তারপুর সাহিব করিডর চালু করার পন্থা-পদ্ধতি নিয়ে পাকিস্তানের সঙ্গে তৃতীয় রাউন্ডের বৈঠক মঙ্গলবার অমৃতসরের আটারিতে অনুষ্ঠিত হয়েছে। বৈঠকে
ভারতীয় পক্ষে পররাষ্ট্র মন্ত্রক, প্রতিরক্ষা মন্ত্রক, পাঞ্জাব সরকার, ভারতীয় স্থল বন্দর কর্তৃপক্ষ, জাতীয় মহাসড়ক কর্তৃপক্ষ সহ কেন্দ্রীয় স্বরাষ্ট্র মন্ত্রকের প্রতিনিধিরাও উপস্থিত ছিলেন।
এই বৈঠকে যুগ্ম সচিব পর্যায়ে অনুষ্ঠিত দুটি বৈঠক এবং কারিগরি পর্যায়ে অনুষ্ঠিত চারটি বৈঠকের অগ্রগতি নিয়ে পর্যালোচনা হয়। সচিব পর্যায়ের এবং কারিগরি পর্যায়ের বৈঠকে কর্তারপুর সাহিব করিডরের সঙ্গে সড়ক সংযুক্তিকরণ ও পরিকাঠামো গড়ে তোলা, পাকিস্তানের পক্ষ থেকে সেতু নির্মাণ, পূণ্যার্থী সম্পর্কিত তথ্য আদানপ্রদান সহ আপৎকালীন পরিস্থিতিতে ত্রাণ ও উদ্ধারের বিষয় নিয়েও আলোচনা হয়েছে।
মঙ্গলবারের বৈঠকে উভয় পক্ষই কোনরকম বিধি-নিষেধ নির্বিশেষে ভারতীয় পূণ্যার্থীদের ভিসা ছাড়াই কর্তারপুর সাহিব ভ্রমণে সম্মত হয়েছে। ভারতীয় বংশোদ্ভূত ব্যক্তিরা ওসিআই কার্ড নিয়ে পবিত্র গুরুদ্বার কর্তারপুর সাহিব ভ্রমণ করতে পারবেন। করিডর দিয়ে প্রতিদিন ৫ হাজার পূণ্যার্থী গুরুদ্বার কর্তারপুর সাহিবে যাবেন। বিশেষ অনুষ্ঠানে পাকিস্তানি কর্তৃপক্ষের অনুমোদনের ভিত্তিতে ৫ হাজারেরও বেশি পূণ্যার্থীকে সেখানে যাওয়ার অনুমতি দেওয়া হবে। পূণ্যার্থীদের সংখ্যা বাড়ানোর বিষয়টিতে পাকিস্তান রাজি হয়েছে। সারা বছরই করিডর খুলে রাখার সিদ্ধান্ত নেওয়া হয়েছে। পূণ্যার্থীরা নিজেদের পছন্দমতো পায়ে হেঁটে বা দল বেঁধেও সেখানে যেতে পারেন। বুধি রবি চ্যানেলে উভয় পক্ষই সেতু নির্মাণে সম্মত হয়েছে। পূণ্যার্থীদের ‘লঙ্গর’ থেকে ‘প্রসাদ’ বিতরণের জন্য পর্যাপ্ত ব্যবস্থা গড়ে তোলার ব্যাপারেও প্রতিবেশী দেশটি সম্মত হয়েছে।
SSS/BD/DM
(Visitor Counter : 102
প্রতিরক্ষামন্ত্রক
ইন্ডিয়া@75 বিআরও মোটরসাইকেল অভিযান ১০ হাজার কিলোমিটার যাত্রাপথ সম্পূর্ণ করেছে
নয়াদিল্লী, ২৮ নভেম্বর, ২০২১
ইন্ডিয়া@75 উপলক্ষ্যে সীমান্ত সড়ক সংস্থার  মোটরসাইকেল অভিযান চতুর্থ পর্যায়ে ১২ দিনে ৬টি রাজ্য দিয়ে ৩ হাজার ২০০ কিলোমিটার পথ সাফল্যের সঙ্গে অতিক্রম করে গতকাল কলকাতায় এসে পৌঁছেছে। যাত্রাপথে মোটরসাইকেল অভিযাত্রী দলের সদস্যরা জোড়হাট, ডিমাপুর, ইম্ফল, শিলচর, আইজল, শিলং, আলিপুরদুয়ার ও মালদা শহর ছুঁয়ে অবশেষে কলকাতায় পৌঁছায়।
উল্লেখ করা যেতে পারে শ্রী রাজনাথ সিং গত ১৪ অক্টোবর নতুন দিল্লী থেকে এই মোটরসাইকেল অভিযাত্রী দলের যাত্রা সূচনা করেন। যাত্রা সূচনার পর অভিযাত্রী দলটি প্রথম পর্যায়ে হিমাচল, লেহ ও লাদাখ, জম্মু ও কাশ্মীরে যায়। দ্বিতীয় পর্যায়ে পাঞ্চাবের সমতলভূমি হয়ে মোটরসাইকেল অভিযান উত্তরাখন্ডের পার্বত্য এলাকায় প্রবেশ করে এবং সেখান থেকে উত্তরপ্রদেশের গাঙ্গেয় সমভূমি, বিহার হয়ে শিলিগুড়ি এসে পৌঁছায়। তৃতীয় পর্যায়ে শিলিগুলি থেকে দলটি কালিম্পঙ, গ্যাংটক, নাথুলা হয়ে গুয়াহাটি, তেজপুর, ইটানগর, পাশিঘাট অতিক্রম করে আসামের দুমদুমায় পৌঁছায়। চতুর্থ পর্যায়ে দুমদুমা থেকে যাত্রা শুরু করে অবশেষে দলটি কলকাতায় এসে পৌঁছেছে। দীর্ঘ এই যাত্রাপথে অভিযাত্রী দলের সদস্যরা বিদ্যালয় ও কলেজ পড়ুয়া, এনসিসি ক্যাডেট ও সাধারণ মানুষের সঙ্গে বিভিন্ন বিষয় নিয়ে কথা বলেন। যুব সম্প্রদায়ের সঙ্গে কথা বলার সময় অভিযাত্রী দলের সদস্যরা দেশ গঠনে তাদের গুরুত্বপূর্ণ ভূমিকা পালনের কথা স্মরণ করিয়ে দেন। সড়ক সুরক্ষা গড়ে তোলা নিয়েও সাধারণ মানুষকে সচেতন করে তোলা হয়।
সীমান্ত সড়ক সংস্থার এই মোটরসাইকেল অভিযাত্রী দলটি এখনও পর্যন্ত ১০ হাজার কিলোমিটারের বেশি পথ অতিক্রম করে সমগ্র যাত্রাপথের অর্ধেক পার করেছে। দেশের দক্ষিণ প্রান্তে কন্যাকুমারীতে গিয়ে এই মোটরসাইকেল দলের অভিযান শেষ হবে।
CG/BD/NS
(Visitor Counter : 100
প্রধানমন্ত্রীরদপ্তর
মাতৃত্বকালীন সময়ে মৃত্যু হার হ্রাস পাওয়ার ঘটনাকে স্বাগত জানালেন প্রধানমন্ত্রী
নয়াদিল্লি, ৩০ নভেম্বর ২০২২
দেশে মাতৃত্বকালীন মৃত্যু হার হ্রাস পাওয়ার ঘটনাকে স্বাগত জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন যে নারী ক্ষমতায়নের সঙ্গে যুক্ত প্রতিটি ক্ষেত্রেই যাতে যথেষ্ট শক্তিশালী হয়ে ওঠে সেই দিকটিতেই আমরা বিশেষভাবে জোর দিচ্ছি।
কেন্দ্রীয় স্বাস্থা ও পরিবারকল্যাণ মন্ত্রী ডঃ মনসুখ মাণ্ডব্যের এক ট্যুইট বার্তা উদ্ধৃত করে প্রধানমন্ত্রী বলেছেন :
“এটি হল এক বিশেষ উৎসাহব্যঞ্জক প্রবণতা। এই পরিবর্তনে আমি খুশি। নারী ক্ষমতায়নের সঙ্গে যুক্ত প্রতিটি বিষয় যাতে যথেষ্ট শক্তিশালী হয়ে ওঠে সেই দিকটিতেই আমরা বিশেষভাবে জোর দিচ্ছি।”
প্রসঙ্গত উল্লেখ্য, ২০১৪-১৬ সময়কালে প্রতি ১ লক্ষ শিশুর জন্মের ক্ষেত্রে মৃত্যু হার ছিল ১৩০। তুলনায়, ২০১৮-২০ – এই সময়কালে এই হার নেমে এসেছে ৯৭-তে।
(PG/SKD/DM
রেলমন্ত্রক
ভারতের গর্বের ট্রেন মুম্বাই – পুণে ডেকান ক্যুইন এক্সপ্রেসের আমূল পরিবর্তন হতে চলেছে
নয়াদিল্লি, ০৫ মার্চ, ২০২০
ভারতীয় রেলের অন্যতম গর্বের ট্রেন ডেকান ক্যুইন এক্সপ্রেস। মুম্বাই থেকে পুণে যাতায়াতকারী এই ট্রেনের আমূল পরিবর্তন হতে চলেছে। ৯০ বছরের পুরনো এই ট্রেনের জার্মান নক্শায় লিঙ্ক হফম্যান বুশ কামরা লাগানো হবে। এলএইচবি কামরাগুলির সুরক্ষা ও স্বাচ্ছন্দ্য অনেক বেশি। দ্বিতীয়ত, এই ট্রেনের বহিঃরঙ্গেও পরিবর্তন হবে। বর্তমানে নীল-সাদা কামরাগুলিতে একটি লাল দাগ আছে। সেটিও পুনরায় সজ্জিত করা হবে। তৃতীয়ত, নতুন লোগো লাগানোরও প্রস্তাব রয়েছে।
মধ্য রেল এই ট্রেন চালায়। এই ট্রেনের সঙ্গে যাত্রীদের ভাবাবেগ জড়িত থাকায় বহিঃরঙ্গের নক্শা নিয়ে যাত্রীদের মতামত চেয়েছেন মধ্য রেল। বিভিন্ন মতামত ও সুপারিশের পাশাপাশি, যাত্রীদের মন্তব্য বিবেচনার পর মধ্য রেল ৮টি নক্শা বেছে নিয়েছে পছন্দের ক্রমমাফিক। রেল বোর্ডের পরামর্শ মেনে মধ্য রেল আমেদাবাদে কেন্দ্রীয় সরকারের বাণিজ্য ও শিল্প মন্ত্রকের অধীন স্বয়ংশাসিত সংস্থা ন্যাশনাল ইন্সটিটিউট অফ ডিজাইনকে পেশাদারী মতামত জানাতে বলেছে। সেজন্য বহিঃরঙ্গের আট ধরনের নক্শা, লোগো এবং অন্যান্য সংশ্লিষ্ট বিষয়গুলি এনআইডি-কে পাঠিয়েছে।
এনআইডি-র একটি দল মুম্বাইতে গিয়ে ট্রেনটি পরিদর্শন করেছে। ট্রেনে চড়ে যাত্রীদের সঙ্গে কথাও বলেছেন। তারা ইউনেস্কোর শংসাপ্রাপ্ত সিএসএমপি ভবনটিও ঘুরে দেখেন। পরিদর্শনকালে তথ্য সংগ্রহ করেন তাঁরা। মাপজোক করেন, ছবি তোলেন এবং রেলের আধিকারিক ও যাত্রীদের সঙ্গেও কথা বলেন। এই মাসের শেষের দিকে তাদের রিপোর্ট দেওয়া কথা। ১৯৩০ সাল থেকে এই ট্রেন পরিষেবা দিচ্ছে। বেশ কিছু রেকর্ডের অধিকারী এই ট্রেন, যেমন – এটিই ভারতের প্রথম সুপার ফাস্ট ট্রেন, প্রথম দীর্ঘ বিদ্যুৎ চালিত ট্রেন, প্রথম ভেস্টিবিউল ট্রেন, প্রথম ট্রেন যাতে শুধুমাত্র মহিলাদের জন্য কামরা ব্যবস্থা ছিল এবং ডাইনিং কার ছিল।
SDG/AP/SB
(Visitor Counter : 105
পেট্রোলিয়ামওপ্রাকৃতিকগ্যাসমন্ত্রক
বিদ্যুতের সুদক্ষ ব্যবহার এবং জলবায়ুর প্রতি সুবিচার- দ্বৈত এই উদ্দেশ্য পূরণ করতে দেশে শক্তিক্ষেত্রে আমূল পরিবর্তন নিয়ে আসার লক্ষে সরকার গুরুত্ব দিচ্ছে : শ্রী ধর্মেন্দ্র প্রধান
নয়াদিল্লি, ১১ ডিসেম্বর, ২০১৮
আর্থিক বিকাশে শক্তিক্ষেত্র গুরুত্বপূর্ণ চালিকাশক্তি হয়ে ওঠার দরুন বিদ্যুতের সুদক্ষ ব্যবহার এবং জলবায়ুর প্রতি সুবিচারের মতো বিষয়ে দ্বৈত উদ্দেশ্য পূরণ করতে দেশের শক্তিক্ষেত্রে আমূল পরিবর্তন নিয়ে আসার লক্ষকে সরকার গুরুত্ব দিয়ে আসছে বলে জানালেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। নতুন দিল্লীতে আজ এক অনুষ্ঠানে শ্রী প্রধান আরও বলেন, ভারতের বিদ্যুৎ ক্ষেত্র এক নতুন যুগের সূচনার সামনে দাঁড়িয়ে রয়েছে। সকলের নাগালে বিদ্যুৎ সংযোগ, বিদ্যুতের ব্যবহারে দক্ষতা, বিদ্যুৎ ক্ষেত্রে স্হিতিশীলতা এবং নিরাপত্তা- বিদ্যুৎ ক্ষেত্রের সঙ্গে যুক্ত এই চারটি স্তম্ভকে ভবিষ্যৎ স্হিতিশীলতার গুরুত্বপূর্ণ অঙ্গ হিসাবে দেখা হচ্ছে। শ্রী প্রধান বিদ্যুৎ ক্ষেত্রে সংস্কার, এই ক্ষেত্রের কার্যসম্পাদন এবং পরিবর্তনের ওপর গুরুত্ব দেন। তিনি আরও জানান, চার বছরের সময়কালে বিদ্যুৎ ক্ষেত্রের সংস্কারে সরকার একাধিক উদ্যোগ নিয়েছে এবং এই উদ্যোগগুলির ফলে সুদূরপ্রসারী প্রভাব পড়েছে। সারা বিশ্বে গড় বিদ্যুৎ ব্যবহারের তুলনায় বর্তমানে ভারতে মাথাপিছু বিদ্যুৎ ব্যবহার এক তৃতীয়াংশ। বিদ্যুৎ ক্ষেত্রে দক্ষতা বৃদ্ধির পাশাপাশি বিদ্যুৎ ব্যবহারে পরিবর্তন নিয়ে আসতে হবে বলে তিনি মন্তব্য করেন। শ্রী প্রধান বলেন, নতুন ভারত গঠনে দূষণমুক্ত ও সুলভমূল্যে সকলের কাছে বিদ্যুৎ পৌঁছে দিয়ে মানুষের জীবনযাত্রায় পরিবর্তনসাধন করাই প্রধানমন্ত্রী মোদীর লক্ষ্য। ২০৪০ নাগাদ দেশে বিদ্যুতের চাহিদা তিনগুন বাড়বে বলেও তিনি অভিমত প্রকাশ করেন। কার্বন নিঃসরণ প্রসঙ্গে শ্রী প্রধান জানান, ২০৩০ নাগাদ কেন্দ্রীয় সরকার কার্বন নিঃসরণের পরিমাণ জিডিপি-এর ৩৩ শতাংশ কমাতে বদ্ধপরিকর। শহরভিত্তিক গ্যাস বন্টন প্রকল্প সম্পর্কে শ্রী প্রধান জানান, ২ হাজার ৬০০ কিলোমিটার দীর্ঘ জগদীশপুর-হলদিয়া এবং বোকারো-ধামরা পাইপলাইন প্রকল্পের কাজ পুরোদমে এগিয়ে চলেছে। প্রধানমন্ত্রী উজ্জ্বলা যোজনার মাধ্যমে ৬ কোটি গরিব মহিলার জীবনযাত্রায় পরিবর্তন এসেছে বলেও তিনি জানান। বিগত চার বছরে অতিরিক্ত ১২ কোটি ৫০ লক্ষ রান্নার গ্যাসের সংযোগ দেওয়ার ফলে দেশে রান্নার গ্যাসের পরিধি বেড়ে ৯০ শতাংশে পৌঁছেছে। গ্যাস বন্টন প্রকল্পের পরবর্তী পদক্ষেপ হিসাবে খুব শীঘ্রই একটি গ্যাস ট্রেডিং হাব গড়ে তোলা হবে। এর ফলে, সরবরাহকারী ক্রেতাদের কাছে সহজেই গ্যাস পৌঁছে যাবে। এই উদ্যোগ ভারতকে তার নিজস্ব গ্যাস ভিত্তিক হাব গড়ে তুলতে সাহায্য করবে বলেও শ্রী প্রধান জানান।
SSS/BD/NS
(Visitor Counter : 83
ইস্পাতমন্ত্রক
দুর্গাপুর স্টিল প্ল্যান্টে চতুর্থ শিল্প বিপ্লব ইন্ডাস্ট্রি ৪.০ নিয়ে কর্মশালা
কলকাতা, ২৩ নভেম্বর, ২০২১
দুর্গাপুর স্টিল প্ল্যান্টের  চতুর্থ শিল্প বিপ্লব  সংক্রান্ত কোর কমিটি ৬টি কর্মশালা আয়োজনের পরিকল্পনা করেছিল, যার প্রথমটি ২২ নভেম্বর অনুষ্ঠিত হয়েছে। চতুর্থ শিল্প বিপ্লবের নিরিখে দুর্গাপুর স্টিল প্ল্যান্টের ব্যবস্থাপনা এবং আনুষঙ্গিক নানা কর্মতৎপরতা নিয়ে আলোচনা করার জন্যই কর্মশালার আয়োজন করা হয়। অনুষ্ঠানে বিভিন্ন ইস্পাত উৎপাদনকারী প্রতিষ্ঠান এবং তাদের অনুসারী সংস্থাগুলির কাছে ইন্ডাস্ট্রি ৪.০ কতটা কার্যকর হবে তা নিয়ে আলোচনা হয়েছে। কর্মশালায় কোর কমিটির সদস্যরা ছাড়াও আরএমএইচপি এবং সিওসিসি বিভাগের এক্সিকিউটিভ এবং উচ্চপদস্থ আধিকারিকরা উপস্থিত ছিলেন। অনুষ্ঠানে ডিএসপি-র ইনট্রানেটে ইন্ডাস্ট্রি ৪.০র ড্যাশবোর্ডের উদ্বোধন করা হয়। এরফলে এই বিষয়ে মূল্যবান মতামত সম্পর্কে সকলে জানতে পারবেন। এই কর্মশালার আয়োজন করা প্রসঙ্গে ইডি শ্রী বিপি সিং বলেন, চতুর্থ শিল্প বিপ্লবের জন্য প্রয়োজনীয় সরঞ্জামের দরকার রয়েছে। ইস্পাত শিল্পের পরিচালনা এবং রক্ষণাবেক্ষণের কাজে ডিজিটাল পদ্ধতি ব্যবহার করতে হবে। বিগ ডেটার মূল্যায়ণ ও কৃত্রিম মেধার সাহায্যে এই শিল্পের মানোন্নয়ন ঘটানো সম্ভব হবে।
CG/CB/NS
(Visitor Counter : 10
কৃষিমন্ত্রক
দু'দিনের ‘চতুর্থ ভারত কৃষি আউটলুক ফোরাম ২০২০’ ওয়েবিনারের উদ্বোধন
নতুন দিল্লি, ১৫অক্টোবর, ২০২০
নতুন দিল্লির কৃষি ভবনে আজ থেকে দু'দিনের ‘চতুর্থ ভারত কৃষি আউটলুক ফোরাম ২০২০’ ওয়েবিনার শুরু হয়েছে। কেন্দ্রীয় কৃষি প্রতিমন্ত্রী শ্রী পুরুষোত্তম রূপালা এই সময়ে ‘চতুর্থ ভারতীয় কৃষি আউটলুক ফোরাম ২০২০’ আয়োজনের জন্য কৃষি মন্ত্রকের প্রয়াসের প্রশংসা করেন। তিনি উল্লেখ করেন কি ভাবে কৃষিক্ষেত্র ভারতের অর্থনীতিতে গুরুত্বপূর্ণ ভূমিকা পালন করছে ।এর জন্য তিনি দেশের প্রতিটি কৃষক, প্রতিটি অংশীদারদের অভিনন্দন জানিয়েছেন।কৃষি ক্ষেত্রে সাম্প্রতিক সংস্কার ও নীতি সংক্রান্ত পদক্ষেপের বিষয়ে তিনি জানান যে, সরকারের মূল লক্ষ্য কৃষি পরিকাঠামো উন্নয়ন , মৎস্য ও পশুপালনের জন্য মূল্য শৃঙ্খল ও রসদ সরবরাহ সুনিশ্চিত করা এবং এর মাধ্যমে কৃষিকাজ, উদ্যানক্ষেত্রে সকল কার্যক্রম ও পরিষেবা জোরদার করে তোলা । তিনি আত্মবিশ্বাস ব্যক্ত বলেন যে এই ফোরামের আলোচনায় বিশ্বব্যাপী উন্নয়নমূলক সমস্যা এবং প্রাকৃতিক সম্পদের গুণগতমান বজায় রেখে কৃষকদের কল্যাণ ও সমৃদ্ধিতে কৃষি ক্ষেত্রে পরিবর্তন সম্পর্কে আরও স্পষ্ট ধারণা তুলে ধরা হবে। অনুষ্ঠানে এই সঙ্কটময় সময়ে কৃষি ও কৃষক কল্যাণ মন্ত্রকের প্রয়াসের প্রশংসা করে, মন্ত্রকের সচিব শ্রী সঞ্জয় আগরওয়াল গত কয়েকমাসে শুরু হওয়া কৃষি সংস্কার সম্পর্কে অবহিত করেন।
এবার আলোচনার মূল বিষয় হ'ল মহামারী জেরে প্রভাবিত জাতীয় এবং আন্তর্জাতিক কৃষি অর্থনৈতিক পরিস্থিতি এবং প্রতিকূল প্রভাব হ্রাসে ভারত ও বিশ্ব অর্থনীতিকে সচল রাখার লড়াই ।
এই ফোরামে কেন্দ্রীয় ও রাজ্য সরকার, জাতীয় ও আন্তর্জাতিক কৃষি গবেষণা প্রতিষ্ঠান,ফাও,ইইউ এবং ওইসিডির মতো আন্তর্জাতিক সংস্থা, আইসিএআর'এর বিজ্ঞানী, কৃষি-শিল্প, ব্যবসায় এবং কৃষক সমিতির প্রতিনিধিরা যোগ দিয়েছেন ।
CG/SS
(Visitor Counter : 143
প্রধানমন্ত্রীরদপ্তর
প্রধানমন্ত্রী বারাণসীতে কোভিড টিকাকরণ অভিযানে সুবিধাভোগী ও টিকা প্রদানকারীদের সঙ্গে মতবিনিময় করেছেন
নয়াদিল্লী, ২২ জানুয়ারি, ২০২১
প্রধানমন্ত্রী শ্রী নরেন্দ্র মোদী আজ বারাণসীতে ভিডিও কনফারেন্সের মাধ্যমে কোভিড টিকাকরণ অভিযানে সুবিধাভোগী ও টিকা প্রদানকারীদের সঙ্গে মতবিনিময় করেছেন।
করোনা টিকাকরণের সঙ্গে যুক্ত সকল চিকিৎসক, চিকিৎসাকর্মী, প্যারামেডিকেল কর্মী, হাসপাতালের সাফাইকর্মী সহ বারাণসীর জনসাধারণকে শ্রী মোদী অভিনন্দন জানিয়েছেন। কোভিডের কারণে জনসাধারণের সঙ্গে থাকতে না পারায় তিনি দুঃখ প্রকাশ করেছেন। তিনি বলেছেন আজ আমাদের দেশে বিশ্বের বৃহত্তম টিকাকরণ কর্মসূচি পালিত হচ্ছে। তিনি জানিয়েছেন প্রথম দুটি পর্বে ৩০ কোটি দেশবাসী টিকা পাবেন। নিজের টিকা তৈরির ইচ্ছাশক্তি দেশের রয়েছে। দেশের প্রতিটি কোনায় দ্রুত গতিতে যাতে টিকা পাঠানো যায় তার জন্য নানা উদ্যোগ নেওয়া হয়েছে। আজ ভারত বিশ্বের এই সর্ববৃহৎ চাহিদায় সম্পূর্ণ আত্মনির্ভর এবং অন্যান্য দেশকে সে সাহায্যের হাত বাড়িয়ে দিয়েছে।
প্রধানমন্ত্রী গত ৬ বছরে বারাণসী এবং সংলগ্ন অঞ্চলের স্বাস্থ্য পরিকাঠামোর পরিবর্তনের কথা উল্লেখ করেছেন, যার ফলে করোনার সময়কালে সমগ্র পূর্বাঞ্চলের সুবিধা হয়েছে। তিনি আরও জানিয়েছেন এখন একই গতিতে বারাণসী টিকাকরণের পথ দেখাচ্ছে। ২০ হাজারের বেশি স্বাস্থ্যকর্মী বারাণসীতে টিকা পেয়েছেন। এরজন্য ১৫টি টিকাকরণ কেন্দ্র তৈরি করা হয়েছে। এই ব্যবস্থাপনার জন্য উত্তরপ্রদেশের মুখ্যমন্ত্রী এবং তাঁর সহকর্মীদের প্রধানমন্ত্রী অভিনন্দন জানিয়েছেন।
শ্রী মোদী বলেছেন, এই টিকাকরণ অভিযানের ব্যবস্থাপনা ও বিভিন্ন বিষয় নিয়ে খোঁজ খবর নেওয়ার জন্য আজকের এই মতবিনিময় কর্মসূচির ব্যবস্থা করা হয়েছে। টিকাকরণ অভিযানে যুক্ত মানুষদের সঙ্গে তিনি কথা বলেছেন। বারাণসী থেকে পাওয়া বিভিন্ন মতামতের মাধ্যমে পরিস্থিতি সম্পর্কে ধারণা পেতে তাঁর সুবিধা হয়েছে বলে প্রধানমন্ত্রী জানিয়েছেন।
প্রধানমন্ত্রী মেট্রন, এএনএম কর্মী, চিকিৎসক ও পরীক্ষাগারের কর্মীদের সঙ্গে মতবিনিময় করেছেন। দেশের মানুষের কৃতজ্ঞতা তিনি তাঁদের জানিয়েছেন। বৈজ্ঞানিকদের ব্রহ্মচারির মতো নিষ্ঠার সঙ্গে কাজ করার প্রশংসাও তিনি করেছেন। প্রধানমন্ত্রী উল্লেখ করেছেন স্বচ্ছতা অভিযানের ফলে গৃহিত নানা পদক্ষেপের কারণে পরিচ্ছন্নতার যে সংস্কৃতি তৈরি হয়েছে তার ফলে দেশ এই মহামারীর মোকাবিলায় ভালো প্রস্তুতি নিতে পেরেছে। এই মহামারী ও টিকাকরণের বিষয়ে বস্তুনিষ্ঠ তথ্য পরিবেশনের জন্য তিনি করোনা যোদ্ধাদের অভিনন্দন জানিয়েছেন।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৪ সেপ্টেম্বর, ২০২১
দেশব্যাপী টিকাকরণ অভিযানের আওতায় ৬৭ কোটি ৭২ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৬১৮
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.২৩ শতাংশ
দেশে সুস্পষ্টভাবে করোনায় আক্রান্তের সংখ্যা ৪ লক্ষ ৫ হাজার ৬৮১
বর্তমানে সুস্থতার হার ৯৭.৪৩ শতাংশ
দেশে গত ২৪ ঘন্টায় সুস্থতার সংখ্যা ৩৬ হাজার ৩৮৫, এর ফলে মোট সুস্থতার সংখ্যা ৩ কোটি ২১ লক্ষ ১
সাপ্তাহিক ভিত্তিতে আক্রান্তের হার ২.৬৩ শতাংশ, যা গত ৭১ দিন ৩ শতাংশের নিচে
দৈনিক ভিত্তিতে আক্রান্তের হার ২.৫০ শতাংশ
এখনও পর্যন্ত মোট নমুনা পরীক্ষার সংখ্যা ৫২ কোটি ৮২ লক্ষ
CG/BD/AS/
(
বিজ্ঞানওপ্রযুক্তিমন্ত্রক
অ্যামিবায়েসিসের জন্য নতুন ওষুধ
নয়াদিল্লি, ১৪ জুন, ২০২০
বিশ্ব স্বাস্থ্য সংস্থার  তথ্য অনুযায়ী, মানুষের শরীরে পরজীবীর সংক্রমণে অ্যান্টামিবা হিস্টোলিটিকার ফলে মৃত্যুর হার বিশ্বে বিভিন্ন অসুখের কারণে মৃতের সংখ্যার হিসেব অনুযায়ী তৃতীয়। এই অসুখের ফলে অ্যামিবায়েসিস বা অ্যামিবিক ডিসেন্ট্রি হয়, বিকাশশীল দেশগুলির কাছে যা বড় একটি সমস্যা। জওহরলাল নেহরু বিশ্ববিদ্যালয়ের একদল গবেষক নতুন একটি ওষুধের উপাদান তৈরি করেছেন। সেটি প্রয়োগ করলে পরে অ্যামিবায়েসিসের থেকে সুস্থ হওয়ার সম্ভাবনা দেখা দিয়েছে। গবেষকরা যে উপাদানটি উদ্ভাবন করেছেন, সেটি প্রয়োগ করলে এক ধরনের এককোষী জীবাণু বা প্রোটোজোয়া সম্পূর্ণ ধ্বংস হবে। এর ফলে, সংক্রমিত ব্যক্তি অ্যামিবায়েসিস থেকে সুস্থ হয়ে উঠবেন।
এই প্রোটোজোয়াগুলি অ্যানারোবিক অর্থাৎ, প্রচুর অক্সিজেনের মধ্যে এরা বাঁচতে পারে না। মানব দেহে সংক্রমণের সময় শরীরে থাকা অক্সিজেনকে আটকাতে এরা এক ধরনের ক্রিস্টাইন তৈরি করে যে ক্রিস্টাইন অর্থাৎ, স্ফটিকাকার গঠন অক্সিজেনের থেকে এই প্রোটোজোয়াগুলিকে রক্ষা করে।
এককোষী অ্যান্টামিবা দু’রকমের গুরুত্বপূর্ণ উৎসেচকের মাধ্যমে এই ক্রিস্টাইনটি তৈরি করে। জওহরলাল নেহরু বিশ্ববিদ্যালয়ের গবেষকরা এই উৎসেচকগুলির আণবিক গঠন নির্ণয় করতে পেরেছেন। এর ফলে, তাঁরা এখান থেকে ওষুধের উপাদান শনাক্ত করতে সক্ষম হয়েছেন যার মাধ্যমে অ্যান্টামিবা হিস্টোলিটিকা থেকে সংক্রমিত ব্যক্তিকে বাঁচানো সম্ভব হবে।
(CG/CB/DM
নীতিআয়োগ
অস্ট্রেলিয়ার কমনওয়েল্থ সায়েন্টিফিক এন্ড ইন্ডাস্ট্রিয়াল রিসার্চ অর্গানাইজেশন, এআইএম-এর সঙ্গে ভারত – অস্ট্রেলিয়া সার্কুলার ইকোনমি হ্যাকাথন আয়োজন করবে
নতুন দিল্লি, ২৬শে অক্টোবর, ২০২০
অস্ট্রেলিয়ার কমনওয়েল্থ সায়েন্টিফিক এন্ড ইন্ডাস্ট্রিয়াল রিসার্চ অর্গানাইজেশন  –এর সঙ্গে যৌথভাবে অটল ইনোভেশন মিশন  ৭ ও ৮ই ডিসেম্বর সার্কুলার ইকোনমি বা বৃত্তীয় অর্থনীতির উপর ২ দিনের হ্যাকাথন আয়োজন করতে চলেছে। ইন্ডিয়া – অস্ট্রেলিয়া সার্কুলার ইকোনমি হ্যাকাথন  – এর সিদ্ধান্ত চৌঠা অক্টোবর ভারত ও অস্ট্রেলিয়ার প্রধানমন্ত্রীদের বৈঠকে গৃহীত হয়। দুটি দেশের বৃত্তীয় অর্থনীতিকে চাঙ্গা করতে উদ্ভাবনমূলক বিভিন্ন পন্থা – পদ্ধতি এই হ্যাকাথন থেকে পাওয়া যাবে।
দুটি দেশের উজ্জল ছাত্র – ছাত্রী, নতুন উদ্যোগ সংস্থা এবং অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি উদ্ভাবনী প্রযুক্তি শনাক্ত করবে – এই হ্যাকাথনের সেটিই মূল উদ্দেশ্য। এখানে মূলত চারটি বিষয়ের উপর কাজ হবে।
১) প্যাকেজিং করার সময় প্যাকেজিং পদার্থ কম নষ্ট করার ক্ষেত্রে উদ্ভাবন
২) অপচয় এড়ানোর জন্য খাদ্য সরবরাহ শৃঙ্খলে উদ্ভাবন
৩) প্লাস্টিক নষ্ট করা কমাতে নতুন নতুন সুযোগ উদ্ভাবন
৪) গুরুত্বপূর্ণ জ্বালানী পদার্থ এবং বৈদ্যুতিন বর্জ্য পদার্থের পুর্নব্যবহার
ছাত্র – ছাত্রী এবং নতুন উদ্যোগ / অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির থেকে বাছাই করে তাদের মধ্যে কয়েকজনকে এই হ্যাকাথনে আহ্বান জানানো হবে। প্রত্যেক দেশের প্রত্যেক বিষয়ের ওপর ২ জন বিজয়ীকে  ১১ই ডিসেম্বর পুরস্কৃত করা হবে।
এই হ্যাকাথনের সূচনা করে এআইএম মিশন ডিরেক্টর ও নীতি আয়োগের অতিরিক্ত সচিব আর রামানন্দ জানিয়েছেন, বৃত্তীয় অর্থনীতি চ্যালেঞ্জের মাধ্যমে অপচয় বন্ধ করা এবং বর্জ্য পদার্থের পুর্নব্যবহারের উপর সমাধান খুঁজে বের করতে এই উদ্যোগ নেওয়া হয়েছে। সিএসআইআরও-র জমি ও জল শাখার প্রধান মিঃ পল বারটশ বলেছেন, আগামী দিনে মানব জাতির ইতিহাসে যে সব চ্যালেঞ্জ দেখা দেবে, সেগুলির মোকাবিলা করতে ভারত এবং অস্ট্রেলিয়া একযোগে কাজ করতে পারে। সিএসআইআরও-র প্রবীণ বিজ্ঞানী ড. হেইন্জ শানডল বলেছেন, দীর্ঘ মেয়াদী পদ্ধতিতে বৃত্তীয় ইকোনমির ফলে নতুন নতুন কর্মসংস্থান গড়ে উঠবে এবং অর্থনীতির উন্নয়ন হবে। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেছেন, বৃত্তীয় অর্থনীতির জন্য স্থিতিশীল একটি ব্যবস্থাপনা গড়ে তোলা প্রয়োজন।
ভারতীয় বিজয়ী ছাত্র-ছাত্রীরা ২ লক্ষ টাকা এবং নতুন উদ্যোগ / অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা ৫ লক্ষ টাকা পুরস্কার পাবে। অস্ট্রেলিয়ার ক্ষেত্রে এই পুরস্কার যথাক্রমে ৩৫০০ অস্ট্রেলিয়ান ডলার এবং ৯৫০০ অস্ট্রেলিয়ান ডলার। বিজয়ীদের উদ্ভাবনগুলির আরো বিকাশ ঘটানোর সুযোগ দেওয়া হবে। এই হ্যাকাথনে অংশ গ্রহণের জন্য প্রস্তাব জমা দেবার শেষ তারিখ ৬ই নভেম্বর। উৎসাহীরা http://aimapp2.aim.gov.in/iace/ -এর মাধ্যমে আবেদন করতে পারবেন।
CG/CB/SFS
(Visitor Counter : 213
স্বরাষ্ট্র মন্ত্রক
সোস্যাল মিডিয়ার ওপর নজরদারি
নয়াদিল্লি, ২৫ জুলাই, ২০১৮
সংবিধানে পুলিশ ও আইন শৃঙ্খলা, রাজ্যের হাতে সংস্হান থাকায় সাইবার অপরাধ প্রতিরোধ, খোঁজ, তদন্তের দায়িত্ব রাজ্য সরকারের ওপর ন্যস্ত হয়েছে। ভারতীয় দন্ডবিধি ও তথ্যপ্রযুক্তি আইন, ২০০০-এর প্রাসঙ্গিক ধারায় এই ব্যবস্হা নেওয়া যায়।
আইন রক্ষাকারী সংস্হাগুলি তথ্যপ্রযুক্তি আইন ব্যবহার করে ইন্টারনেট ও সোস্যাল মিডিয়ার ওপর নজরদারি চালায় এবং উপযুক্ত ব্যবস্হা নিয়ে থাকে। তথ্যপ্রযুক্তি রুল ২০০৯-এর সংস্হান অনুসারে গঠিত কমিটি, আইনটি যথাযথভাবে রূপায়িত হচ্ছে কি না, নির্দিষ্ট সময় অন্তর সে বিষয়ে নজরদারি চালায়। সরকারও বিভিন্ন সংস্হার মধ্যে সমন্বয় সাধনের জন্য বৈঠকের আয়োজন করে। ২০১৭ থেকে ২০১৮-র জুন মাস পর্যন্ত ফেসবুকে ৯৫৬টি, ইউটিউবে ১৫২টি, টুইটারে ৪০৯টি অ্যাকাউন্ট বন্ধ করার ব্যবস্হা করা হয়েছে বলে কেন্দ্রীয় স্বরাষ্ট্র প্রতিমন্ত্রী শ্রী হংসরাজ গঙ্গারাম আহির আজ লোকসভায় এক প্রশ্নের লিখিত জবাবে এই তথ্য প্রকাশ করেছেন।
CG/PB/NS/…
(Visitor Counter : 76